nibzard/narodne-novine-full-text-markdown huggingface dataset:
### NN 120/2023 (18.10.2023.), Odluka o dopunama Odluke o donošenju Mreže telemedicinskih centara

Ministarstvo zdravstva

1671

Na temelju članka 38. stavka 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22 i 33/23) na prijedlog Hrvatskog zavoda za hitnu medicinu ministar zdravstva donosi

ODLUKU

O DOPUNAMA ODLUKE O DONOŠENJU MREŽE TELEMEDICINSKIH CENTARA

I.

Donose se dopune Mreže telemedicinskih centara (»Narodne novine«, broj 94/21).

II.

Dopune Mreže iz točke I. ove Odluke nalaze se u privitku ove Odluke i čine njezin sastavni dio.

III.

Ova Odluka stupa na snagu osmoga dana od dana objave u »Narodnim novinama«.

Klasa: 510-03/22-01/06

Urbroj: 534-07-1-1/3-23-01

Zagreb, 27. rujna 2023.

Ministar
 izv. prof. dr. sc. Vili Beroš, dr. med., v. r.

U Mreži telemedicinskih centara točka VII. Mreža telemedicinskih centara, Proširena mreža telemedicinskih centara dopunjuje se telemedicinskim centrima koji glase:

|  |  |  |  |
| --- | --- | --- | --- |
| Redni broj | Zdravstvena ustanova/Trgovačko društvo | Adresa zdravstvene ustanove/Trgovačkog društva | Razina zdravstvene zaštite |
| 4. | Poliklinika za radiologiju, ginekologiju i opstetriciju, neurologiju, internu medicinu, onkologiju i radioterapiju, medicinu rada, dermatologiju i venerologiju, nuklearnu medicinu, psihijatriju, urologiju, ortopediju, oftalmologiju, fizikalnu medicinu i rehabilitaciju i fizikalnu terapiju, otorinolaringologiju, opću kirurgiju, citologiju, anesteziologiju, reanimatologiju i intenzivno liječenje sa medicinsko biokemijskim laboratorijem, plastičnu, rekonstrukcijsku i estetsku kirurgiju i pedijatriju MEDIKOL | Voćarska cesta 106  10000 Zagreb | sekundarna |
| 5. | Poliklinika za radiologiju i ultrazvučnu dijagnostiku, fizikalnu medicinu i rehabilitaciju, ginekologiju i opstetriciju i dermatologiju i venerologiju, internu medicinu, medicinu rada i športa, neurologiju, urologiju i pedijatriju Dr. Ivan Drinković | Ulica Bogoslava Šuleka 5  10000 Zagreb | sekundarna |
| 6. | MEDICAL BRAVO d.o.o. za obavljanje zdravstvene djelatnosti | Ilica 1A  10000 Zagreb | sekundarna |
### NN 120/2023 (18.10.2023.), Odluka o izmjenama i dopunama Odluke o redoslijedu i dinamici zatvaranja odlagališta

Ministarstvo gospodarstva i održivog razvoja

1668

Na temelju Odluke i Rješenja Ustavnog suda Republike Hrvatske broj: U-II-845/2019 i U-II-2160/2019 od 18. travnja 2023. (»Narodne novine«, broj 45/23) i članka 40. stavka 1. Zakona o gospodarenju otpadom (»Narodne novine«, broj 84/21) ministar gospodarstva i održivog razvoja je donio

ODLUKU

O IZMJENAMA I DOPUNAMA ODLUKE O REDOSLIJEDU I DINAMICI ZATVARANJA ODLAGALIŠTA

I.

U Odluci o redoslijedu i dinamici zatvaranja odlagališta (»Narodne novine«, broj 3/19, 17/19 – ispravak, 45/23 – Odluka i Rješenje Ustavnog suda Republike Hrvatske broj: U-II-845/2019 i ­U-II-2160/2019 od 18. travnja 2023.) točka III. mijenja se i glasi:

»Odlagališta, koja zaprimaju miješani komunalni otpad i procijenjeni kapaciteti tih odlagališta određena su u Dinamici zatvaranja odlagališta neopasnog otpada.

Radi smanjenja količina miješanog komunalnog otpada koji nastaje, smanjenja količine otpada koji se odlaže, te povećanja količina oporabljenog otpada i odvojeno sakupljenog otpada u sklopu javne usluge sakupljanja komunalnog otpada, te kako bi se osiguralo da se odlažu samo nužne količine miješanog komunalnog otpada odnosno da se odlaganje ograniči na najmanju moguću mjeru, Fond za zaštitu okoliša i energetsku učinkovitost će jedinicama lokalne samouprave sufinancirati nabavu opreme i uređaja za obradu komunalnog otpada.

Jedinice lokalne samouprave su obvezne do 31. ožujka tekuće godine za prethodnu kalendarsku godinu dostaviti Ministarstvu gospodarstva i održivog razvoja izvješće o provedenim mjerama i aktivnostima sprječavanja nastanka otpada, odvojenog sakupljanja, recikliranja i oporabe otpada.«.

II.

Točka IV. mijenja se i glasi:

»Radi osiguranja razmjernosti usmjeravanja odlaganja miješanog komunalnog otpada, Fond za zaštitu okoliša i energetsku učinkovitost će sa jedinicama lokalne i područne (regionalne) samouprave, na području kojih se nalazi odlagalište koje zaprima miješani komunalni otpad, sklopiti dodatak postojećem ugovoru o sufinanciranju programa sanacije odlagališta komunalnog otpada radi sufinanciranja 90 posto troškova nužnog povećanja kapaciteta odlagališta za odlaganje miješanog komunalnog otpada, a koji kapaciteti će se koristiti do početka rada odgovarajućeg centra za gospodarenje otpadom.

Osoba koja upravlja odlagalištem koje zaprima miješani komunalni otpad obvezna je, na temelju snimke raspoloživih kapaciteta za odlaganje, jednom godišnje do 31. siječnja tekuće godine dostaviti Fondu za zaštitu okoliša i energetsku učinkovitost podatke o preostalom kapacitetu za odlaganje na dan 31. prosinca prethodne godine.«

III.

Ova Odluka stupa na snagu prvoga dana od dana objave u »Narodnim novinama«.

Klasa: 351-01/23-04/4
 Urbroj: 517-05-2-1-23-1
 Zagreb, 10. listopada 2023.

Ministar
 izv. prof. dr. sc. Davor Filipović, v. r.
### NN 120/2023 (18.10.2023.), Indeks potrošačkih cijena u rujnu 2023.

Državni zavod za statistiku

1673

Državni zavod za statistiku objavljuje

INDEKS

POTROŠAČKIH CIJENA U RUJNU 2023.

Indeks potrošačkih cijena u rujnu 2023. u odnosu na kolovoz 2023. iznosi 100,5.

Klasa: 956-03/23-01/3

Urbroj: 555-01-04-06-01-23-18

Zagreb, 16. listopada 2023.

Glavna ravnateljica
 Lidija Brković, v. r.
### NN 120/2023 (18.10.2023.), Rješenje o utvrđivanju reprezentativnosti udruga sindikata više razine za sudjelovanje u tripartitnim tijelima na nacionalnoj razini

Povjerenstvo za utvrđivanje reprezentativnosti

1674

Povjerenstvo za utvrđivanje reprezentativnosti, u postupku utvrđivanja reprezentativnosti udruga sindikata više razine za sudjelovanje u tripartitnim tijelima na nacionalnoj razini, pokrenutom po zahtjevu Saveza samostalnih sindikata Hrvatske, na temelju odredbe članka 20. stavka 1. Zakona o reprezentativnosti udruga poslodavaca i sindikata (»Narodne novine« broj 93/14 i 56/15, u daljnjem tekstu: Zakon), donosi

RJEŠENJE

I. 1. SAVEZ SAMOSTALNIH SINDIKATA HRVATSKE, Trg kralja Petra Krešimira IV. 2, Zagreb, registarski broj USV 1,

2. NEZAVISNI HRVATSKI SINDIKATI, Trg Francuske Republike 9/V, Zagreb, registarski broj USV 18,

3. MATICA HRVATSKIH SINDIKATA, Ulica Florijana Andrašeca 18a, Zagreb, registarski broj USV 7,

reprezentativni su za sudjelovanje u tripartitnim tijelima na nacionalnoj razini.

II. UDRUGA SINDIKATA PROFESIONALNIH VATROGASACA REPUBLIKE HRVATSKE, Savska cesta 1, Zagreb, registarski broj USV 27, nije reprezentativna za sudjelovanje u tripartitnim tijelima na nacionalnoj razini.

III. Rješenje postaje izvršno danom dostave stranci.

IV. Rješenje će se objaviti u »Narodnim novinama«.

Klasa: 150-03/23-01/01
 Urbroj: 689/1-23-20
 Zagreb, 16. lipnja 2023.

Predsjednica Povjerenstva
 mr. sc. Iris Gović Penić, v. r.
### NN 120/2023 (18.10.2023.), Rješenje o utvrđivanju reprezentativnosti udruga poslodavaca više razine za sudjelovanje u tripartitnim tijelima na nacionalnoj razini

POVJERENSTVO ZA UTVRĐIVANJE REPREZENTATIVNOSTI

1675

Povjerenstvo za utvrđivanje reprezentativnosti, u postupku utvrđivanja reprezentativnosti udruga poslodavaca više razine za sudjelovanje u tripartitnim tijelima na nacionalnoj razini pokrenutom po zahtjevu Hrvatske udruge poslodavaca, na temelju odredbe članka 20. stavka 1. Zakona o reprezentativnosti udruga poslodavaca i sindikata (»Narodne novine« broj 93/14 i 56/15, u daljnjem tekstu: Zakon), donosi

RJEŠENJE

I. HRVATSKA UDRUGA POSLODAVACA, Radnička cesta 37 a, Zagreb, registarski broj UPV 1, reprezentativna je za sudjelovanje u tripartitnim tijelima na nacionalnoj razini.

II. Rješenje postaje izvršno danom dostave stranci.

III. Rješenje će se objaviti u »Narodnim novinama«.

Klasa: 151-03/23-01/01
 Urbroj: 689/1-23-4
 Zagreb, 16. lipnja 2023.

Predsjednica Povjerenstva
 mr. sc. Iris Gović Penić, v. r.
### NN 120/2023 (18.10.2023.), Odluka o ispravku Odluke o dodjeli priznanja klasa: 061-01/23-01/06, urbroj: 71-01-01-02/4-23-01 od 26. travnja 2023.

PREDSJEDNIK REPUBLIKE HRVATSKE

1667

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19 ), donosim

ODLUKU

O ISPRAVKU ODLUKE O DODJELI PRIZNANJA

I. Ispravlja se Odluka kojom se dodjeljuje Povelja Republike Hrvatske, klasa: 061-01/23-01/06, urbroj: 71-01-01-02/4-23-01 od 26. travnja 2023.,

umjesto: »ANĐELI (Željko) MUŽINIĆ«,

treba stajati: »ANĐELI (Željko) MUŽINIĆ VINCETIĆ«.

II. U ostalom dijelu Odluka ostaje neizmijenjena.

III. Odluka stupa na snagu danom donošenja i objavit će se u »Narodnim novinama«.

Klasa: 061-01/23-01/06
 Urbroj: 71-01-01-02/4-23-03
 Zagreb, 20. rujna 2023.

Predsjednik
 Republike Hrvatske
 Zoran Milanović, v. r.
### NN 120/2023 (18.10.2023.), Ispravak Naredbe o mjerama kontrole za suzbijanje afričke svinjske kuge u Republici Hrvatskoj

MINISTARSTVO POLJOPRIVREDE

1678

Nakon usporedbe s izvornim tekstom Naredbe o mjerama kontrole za suzbijanje afričke svinjske kuge u Republici Hrvatskoj, objavljene u »Narodnim novinama« broj 117 od 10. listopada 2023., utvrđena je pogreška te se daje

ISPRAVAK NAREDBE

O MJERAMA KONTROLE ZA SUZBIJANJE AFRIČKE SVINJSKE KUGE U REPUBLICI HRVATSKOJ

U Naredbi o mjerama kontrole za suzbijanje afričke svinjske kuge u Republici Hrvatskoj (»Narodne novine«, broj 117/23) u dijelu IV., članku 6. stavku 3. pogrešno objavljene riječi: »30. studenoga 2023. godine« trebaju ispravno glasiti: »31. listopada 2023. godine«.

Klasa: 322-01/23-01/60

Urbroj: 525-09/556-23-125

Zagreb, 16. listopada 2023.

Ministrica poljoprivrede
 Marija Vučković, v. r.
### NN 121/2023 (19.10.2023.), Odluka o imenovanju predsjednika i dijela članova Vijeća za elektroničke medije

HRVATSKI SABOR

1681

Na temelju članka 81. Ustava Republike Hrvatske i članka 76. stavka 2. Zakona o elektroničkim medijima (»Narodne novine«, br. 111/21. i 114/22.) Hrvatski sabor na sjednici 17. listopada 2023. donio je

ODLUKU

O IMENOVANJU PREDSJEDNIKA I DIJELA ČLANOVA VIJEĆA ZA ELEKTRONIČKE MEDIJE

I.

Za članove Vijeća za elektroničke medije imenuju se:

– JOSIP POPOVAC

– mr. sc. MLADEN ČUTURA

– ROBERT TOMLJENOVIĆ.

II.

JOSIP POPOVAC imenuje se predsjednikom Vijeća za elektroničke medije.

Klasa: 021-04/23-07/26

Zagreb, 17. listopada 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 121/2023 (19.10.2023.), Odluka o razrješenju predsjednika i dijela članova Vijeća za elektroničke medije

HRVATSKI SABOR

1680

Na temelju članka 81. Ustava Republike Hrvatske i članka 76. stavka 2. Zakona o elektroničkim medijima (»Narodne novine«, br. 111/21. i 114/22.) Hrvatski sabor na sjednici 17. listopada 2023. donio je

ODLUKU

O RAZRJEŠENJU PREDSJEDNIKA I DIJELA ČLANOVA VIJEĆA ZA ELEKTRONIČKE MEDIJE

I.

Razrješuje se JOSIP POPOVAC dužnosti člana i predsjednika Vijeća za elektroničke medije, zbog isteka mandata.

II.

Razrješuje se DAMIR BUČEVIĆ dužnosti člana Vijeća za elektroničke medije, zbog isteka mandata.

III.

Razrješuje se ROBERT TOMLJENOVIĆ dužnosti člana Vijeća za elektroničke medije, zbog isteka mandata.

Klasa: 021-04/23-07/26

Zagreb, 17. listopada 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 122/2023 (20.10.2023.), Pravilnik o izmjenama i dopunama Pravilnika o obveznim evidencijama za obračun naknade od priređivanja igara na sreću

Ministarstvo financija

1689

Na temelju članka 51. stavka 4. Zakona o igrama na sreću (»Narodne novine«, br. 87/09, 35/13, 158/13, 41/14, 143/14 i 114/22) donosim

PRAVILNIK

O IZMJENAMA I DOPUNAMA PRAVILNIKA O OBVEZNIM EVIDENCIJAMA ZA OBRAČUN NAKNADE OD PRIREĐIVANJA IGARA
 NA SREĆU

Članak 1.

U Pravilniku o obveznim evidencijama za obračun naknade od priređivanja igara na sreću (Narodne novine, broj 8/15 i 144/22) u članku 17. iza stavka 1. dodaje se novi stavak 2. koji glasi:

»(2) Priređivač može omogućiti opciju ranije isplate dobitka (Cash-out) po uplaćenom listiću. Odabirom ranije isplate dobitka, igrač može ostvariti pravo na isplatu dijela dobitka po uplaćenom listiću za vrijeme trajanja događaja.«

Dosadašnji stavak 2. postaje stavak 3.

Članak 2.

U članku 30. stavku 3., točka 8. mijenja se i glasi:

»8. ukupan iznos isplaćenih dobitaka po uplatnom mjestu (iznos dobitaka odnosi se i na iznose ranije isplaćenih dobitaka (Cash-out))«

U članku 30. stavku 3. iza točke 14. dodaju se nove točke 15. i 16. koje glase:

»15. Ukupan broj ranije isplaćenih listića (Cash-out)

16. Ukupan iznos ranije isplaćenih dobitaka (Cash-out)«

Dosadašnje točke 15. i 16. postaju točke 17. i 18.

Obrazac br. 21 NP-IK – Konačni mjesečni obračun naknade od priređivanja igara klađenja

PODACI O TVRTKI I SJEDIŠTU DRUŠTVA:

OIB PRIREĐIVAČA:

BROJ UPLATNIH MJESTA:

BROJ SAMOPOSLUŽNIH TERMINALA:

KONAČNI MJESEČNI OBRAČUN NAKNADE OD PRIREĐIVANJA IGARA KLAĐENJA ZA \_\_\_\_\_\_ (mj.) \_\_\_\_\_\_ (god.)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| R.br. | OZNAKA LOKACIJE | UKUPAN IZNOS PRIMLJENIH  UPLATA | UKUPAN IZNOS ISPLAĆENIH DOBITAKA | IZNOS  NAKNADE | BROJ PONIŠTENIH LISTIĆA | IZNOS PONIŠTENIH LISTIĆA | IZNOS NEISPLAĆENIH DOBITAKA | UKUPAN BROJ UPLAĆENIH LISTIĆA | PROSJEČNA UPLATA PO LISTIĆU | UKUPAN BROJ RANIJE ISPLAĆENIH LISTIĆA (CASH-OUT) | UKUPAN IZNOS RANIJE ISPLAĆENIH DOBITAKA  (CASH-OUT) |
| 1 | 2 | 3 | 4 | 5(3x5%) | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  | UKUPNO |  |  |  |  |  |  |  |  |  |  |

|  |  |
| --- | --- |
| Mjesto i datum izrade obračuna | Odgovorna osoba |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

Članak 3.

Ovaj Pravilnik objavit će se u »Narodnim novinama«, a stupa na snagu osmoga dana od dana objave.

Klasa: 461-01/23-01/405
 Urbroj: 513-07-21-01-23-1
 Zagreb, 6. listopada 2023.

Ministar financija
 dr. sc. Marko Primorac, v. r.
### NN 122/2023 (20.10.2023.), Zaključak o stavljanju izvan snage Zaključka o provedbi potpore za kompenzaciju rasta troškova za toplinsku energiju korištenu u tehnološke svrhe industrijskim i ostalim poslovnim potrošačima toplinske energije

VLADA REPUBLIKE HRVATSKE

1688

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 19. listopada 2023. donijela

ZAKLJUČAK

1. Ovim Zaključkom se stavlja izvan snage Zaključak o provedbi potpore za kompenzaciju rasta troškova za toplinsku energiju korištenu u tehnološke svrhe industrijskim i ostalim poslovnim potrošačima toplinske energije (»Narodne novine«, broj 31/23.).

2. Ovaj Zaključak objavit će se u »Narodnim novinama«.

Klasa: 022-03//23-07/420

Urbroj: 50301-05/31-23-2

Zagreb, 19. listopada 2023.

Predsjednik
 mr. sc. Andrej Plenković, v. r.
### NN 122/2023 (20.10.2023.), Odluka o donošenju Nacionalnog plana razvoja prerade drva i proizvodnje namještaja Republike Hrvatske za razdoblje od 2023. do 2030. godine i Akcijskog plana provedbe Nacionalnog plana razvoja prerade drva i proizvodnje namještaja Republike Hrvatske za razdoblje od 2023. do 2024. godine

VLADA REPUBLIKE HRVATSKE

1685

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 19. listopada 2023. donijela

ODLUKU

O DONOŠENJU NACIONALNOG PLANA RAZVOJA PRERADE DRVA I PROIZVODNJE NAMJEŠTAJA REPUBLIKE HRVATSKE ZA RAZDOBLJE OD 2023. DO 2030. GODINE I AKCIJSKOG PLANA PROVEDBE NACIONALNOG PLANA RAZVOJA PRERADE DRVA I PROIZVODNJE NAMJEŠTAJA REPUBLIKE HRVATSKE ZA RAZDOBLJE
 OD 2023. DO 2024. GODINE

I.

Donosi se Nacionalni plan razvoja prerade drva i proizvodnje namještaja Republike Hrvatske za razdoblje od 2023. do 2030. godine i Akcijski plan provedbe Nacionalnog plana razvoja prerade drva i proizvodnje namještaja Republike Hrvatske za razdoblje od 2023. do 2024. godine, u tekstovima koje je Vladi Republike Hrvatske dostavilo Ministarstvo poljoprivrede aktom, klasa: 310-01/21-01/04, urbroj: 525-10/622-23-151, od 2. listopada 2023.

II.

Zadužuje se Ministarstvo poljoprivrede da o donošenju ove Odluke izvijesti nadležna tijela, nositelje mjera i aktivnosti iz Nacio­nalnog plana i Akcijskog plana iz točke I. ove Odluke.

III.

Zadužuje se Ministarstvo poljoprivrede da Nacionalni plan i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/392
 Urbroj: 50301-05/27-23-2
 Zagreb, 19. listopada 2023.

Predsjednik
 mr. sc. Andrej Plenković, v. r.
### NN 122/2023 (20.10.2023.), Odluka o prodajnim objektima koji obavljaju djelatnost trgovine na malo za određene proizvode na dan blagdana 1. studenoga 2023. – Svi sveti

VLADA REPUBLIKE HRVATSKE

1684

Na temelju članka 57. stavka 3. Zakona o trgovini (»Narodne novine«, br. 87/08., 116/08., 76/09. – Odluka Ustavnog suda Republike Hrvatske, 114/11., 68/13., 30/14., 32/19., 98/19., 32/20. i 33/23.), a u vezi s člankom 1. stavkom 1. podstavkom 10. Zakona o blagdanima, spomendanima i neradnim danima u Republici Hrvatskoj (»Narodne novine«, broj 110/19.), Vlada Republike Hrvatske je na sjednici održanoj 19. listopada 2023. donijela

ODLUKU

O PRODAJNIM OBJEKTIMA KOJI OBAVLJAJU DJELATNOST TRGOVINE NA MALO ZA ODREĐENE PROIZVODE NA DAN BLAGDANA
 1. STUDENOGA 2023. – SVI SVETI

I.

Ovom Odlukom određuju se prodajni objekti koji obavljaju djelatnost trgovine na malo za određene proizvode na dan blagdana 1. studenoga 2023. – Svi sveti, a u pogledu opskrbe potrošača sukladno zakonu kojim se uređuju blagdani, spomendani i neradni dani u Republici Hrvatskoj.

II.

Prodajni objekti koji obavljaju djelatnost trgovine na malo za određene proizvode iz točke I. ove Odluke su specijalizirane prodavaonice i oblici prodaje izvan prodavaonica.

III.

Određeni proizvodi iz točke I. ove Odluke su:

– cvijeće

– cvjetni aranžmani (buketi)

– vijenci

– svijeće i lampaši

– povezani prigodni proizvodi vezano uz blagdan iz točke I. ove Odluke.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/23-04/406
 Urbroj: 50301-05/16-23-2
 Zagreb, 19. listopada 2023.

Predsjednik
 mr. sc. Andrej Plenković, v. r.
### NN 123/2023 (23.10.2023.), Zakon o izmjenama Zakona o provedbi Uredbe (EU) 2016/1011 o indeksima koji se upotrebljavaju kao referentne vrijednosti

HRVATSKI SABOR

1701

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROVEDBI UREDBE (EU) 2016/1011 O INDEKSIMA KOJI SE UPOTREBLJAVAJU KAO REFERENTNE VRIJEDNOSTI

Proglašavam Zakon o izmjenama Zakona o provedbi Uredbe (EU) 2016/1011 o indeksima koji se upotrebljavaju kao referentne vrijednosti, koji je Hrvatski sabor donio na sjednici 17. listopada 2023.

Klasa: 011-02/23-02/90
 Urbroj: 71-10-01/1-23-2
 Zagreb, 20. listopada 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O PROVEDBI UREDBE (EU) 2016/1011 O INDEKSIMA KOJI SE UPOTREBLJAVAJU KAO REFERENTNE VRIJEDNOSTI

Članak 1.

U Zakonu o provedbi Uredbe (EU) 2016/1011 o indeksima koji se upotrebljavaju kao referentne vrijednosti (»Narodne novine«, br. 57/18. i 46/21.) u članku 17. stavku 1. u uvodnoj rečenici riječi: »750.000,00 kuna do 7.550.000,00 kuna« zamjenjuju se riječima: »26.540,00 eura do 1.000.000,00 eura«, a broj: »5« zamjenjuje se brojem: »1«.

U stavku 2. riječi: »400.000,00 kuna do 4.000.000,00 kuna« zamjenjuju se riječima: »13.270,00 eura do 500.000,00 eura«.

Članak 2.

U članku 18. stavku 1. u uvodnoj rečenici riječi: »200.000,00 kuna do 2.000.000,00 kuna« zamjenjuju se riječima: »26.540,00 eura do 250.000,00 eura«.

U stavku 2. riječi: »50.000,00 kuna do 760.000,00 kuna« zamjenjuju se riječima: »6630,00 eura do 100.000,00 eura«.

Članak 3.

U članku 19. stavku 1. u uvodnoj rečenici riječi: »500.000,00 kuna do 7.550.000,00 kuna« zamjenjuju se riječima: »66.360,00 eura do 1.000.000,00 eura«.

U stavku 2. riječi: »300.000,00 kuna do 4.000.000,00 kuna« zamjenjuju se riječima: »39.810,00 eura do 500.000,00 eura«.

Članak 4.

U članku 19.a stavku 1. u uvodnoj rečenici riječi: »200.000,00 kuna do 2.000.000,00 kuna« zamjenjuju se riječima: »26.540,00 eura do 250.000,00 eura«.

U stavku 2. riječi: »50.000,00 kuna do 760.000,00 kuna« zamjenjuju se riječima: »6630,00 eura do 100.000,00 eura«.

U stavku 3. riječi: »50.000,00 kuna do 760.000,00 kuna« zamjenjuju se riječima: »6630,00 eura do 100.000,00 eura«.

Članak 5.

U članku 20. stavku 1. u uvodnoj rečenici riječi: »400.000,00 kuna do 7.550.000,00 kuna« zamjenjuju se riječima: »26.540,00 eura do 1.000.000,00 eura«.

U stavku 2. riječi: »200.000,00 kuna do 4.000.000,00 kuna« zamjenjuju se riječima: »13.270,00 eura do 500.000,00 eura«.

Završna odredba

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/86
 Zagreb, 17. listopada 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2023 (23.10.2023.), Zakon o izmjenama Zakona o provedbi Uredbe (EU) br. 2017/1131 o novčanim fondovima

HRVATSKI SABOR

1702

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROVEDBI UREDBE (EU) BR. 2017/1131 O NOVČANIM FONDOVIMA

Proglašavam Zakon o izmjenama Zakona o provedbi Uredbe (EU) br. 2017/1131 o novčanim fondovima, koji je Hrvatski sabor donio na sjednici 17. listopada 2023.

Klasa: 011-02/23-02/91
 Urbroj: 71-10-01/1-23-2
 Zagreb, 20. listopada 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O PROVEDBI
 UREDBE (EU) BR. 2017/1131 O NOVČANIM FONDOVIMA

Članak 1.

U Zakonu o provedbi Uredbe (EU) br. 2017/1131 o novčanim fondovima (»Narodne novine«, br. 118/18.) u članku 14. stavku 2. riječi: »1000,00 kuna« zamjenjuju se riječima: »130,00 eura«, riječi: »200.000,00 kuna« zamjenjuju se riječima: »26.540,00 eura«, a riječi: »200.000,00 do 500.000,00 kuna« zamjenjuju se riječima: »26.540,00 eura do 66.360,00 eura«.

U stavku 4. riječi: »20.000,00 do 50.000,00 kuna« zamjenjuju se riječima: »2650,00 eura do 6630,00 eura«.

Članak 2.

U članku 15. stavku 1. u uvodnoj rečenici riječi: »50.000,00 do 100.000,00 kuna« zamjenjuju se riječima: »6630,00 eura do 13.270,00 eura«.

U stavku 2. riječi: »10.000,00 do 30.000,00 kuna« zamjenjuju se riječima: »1320,00 eura do 3980,00 eura«.

Završna odredba

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/87
 Zagreb, 17. listopada 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2023 (23.10.2023.), Zakon o izmjenama Zakona o provedbi Uredbe (EU) br. 236/2012 Europskog parlamenta i Vijeća od 14. ožujka 2012. godine o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza

HRVATSKI SABOR

1703

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROVEDBI UREDBE (EU) BR. 236/2012 EUROPSKOG PARLAMENTA I VIJEĆA OD 14. OŽUJKA 2012. GODINE O KRATKOJ PRODAJI I ODREĐENIM ASPEKTIMA KREDITNIH IZVEDENICA NA OSNOVI NASTANKA STATUSA NEISPUNJAVANJA OBVEZA

Proglašavam Zakon o izmjenama Zakona o provedbi Uredbe (EU) br. 236/2012 Europskog parlamenta i Vijeća od 14. ožujka 2012. godine o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza, koji je Hrvatski sabor donio na sjednici 17. listopada 2023.

Klasa: 011-02/23-02/92
 Urbroj: 71-10-01/1-23-2
 Zagreb, 20. listopada 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O PROVEDBI UREDBE (EU) BR. 236/2012 EUROPSKOG PARLAMENTA I VIJEĆA OD 14. OŽUJKA 2012. GODINE O KRATKOJ PRODAJI I ODREĐENIM ASPEKTIMA KREDITNIH IZVEDENICA NA OSNOVI NASTANKA STATUSA NEISPUNJAVANJA OBVEZA

Članak 1.

U Zakonu o provedbi Uredbe (EU) br. 236/2012 Europskog parlamenta i Vijeća od 14. ožujka 2012. godine o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza (»Narodne novine«, br. 54/13.) u članku 15. stavku 1. u uvodnoj rečenici riječi: »100.000,00 do 1.000.000,00 kuna« zamjenjuju se riječima: »13.270,00 eura do 132.720,00 eura«.

U stavku 2. riječi: »30.000,00 do 50.000,00 kuna« zamjenjuju se riječima: »3980,00 eura do 6630,00 eura«.

U stavku 3. riječi: »30.000,00 do 50.000,00 kuna« zamjenjuju se riječima: »3980,00 eura do 6630,00 eura«.

Članak 2.

U članku 16. stavku 1. u uvodnoj rečenici riječi: »200.000,00 do 500.000,00 kuna« zamjenjuju se riječima: »26.540,00 eura do 66.360,00 eura«.

U stavku 2. riječi: »30.000,00 do 50.000,00 kuna« zamjenjuju se riječima: »3980,00 eura do 6630,00 eura«.

Završna odredba

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/88
 Zagreb, 17. listopada 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2023 (23.10.2023.), Zakon o izmjeni i dopuni Zakona o provedbi Uredbe (EU) 2015/2365 o transparentnosti transakcija financiranja vrijednosnih papira i ponovne uporabe

HRVATSKI SABOR

1706

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNI ZAKONA O PROVEDBI UREDBE (EU) 2015/2365 O TRANSPARENTNOSTI TRANSAKCIJA FINANCIRANJA VRIJEDNOSNIH PAPIRA I PONOVNE UPORABE

Proglašavam Zakon o izmjeni i dopuni Zakona o provedbi Uredbe (EU) 2015/2365 o transparentnosti transakcija financiranja vrijednosnih papira i ponovne uporabe, koji je Hrvatski sabor donio na sjednici 17. listopada 2023.

Klasa: 011-02/23-02/95
 Urbroj: 71-10-01/1-23-2
 Zagreb, 20. listopada 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENI I DOPUNI ZAKONA O PROVEDBI UREDBE (EU) 2015/2365 O TRANSPARENTNOSTI TRANSAKCIJA FINANCIRANJA VRIJEDNOSNIH PAPIRA I PONOVNE UPORABE

Članak 1.

U Zakonu o provedbi Uredbe (EU) 2015/2365 o transparentnosti transakcija financiranja vrijednosnih papira i ponovne uporabe (»Narodne novine«, br. 12/18.) u članku 18. stavku 3. riječi: »100.000,00 kuna do 40.000.000,00 kuna« zamjenjuju se riječima: »6600,00 eura do 5.000.000,00 eura«.

U stavku 4. iza riječi: »fizička osoba« dodaju se riječi: »s poslovnim nastanom u Uniji ili trećoj zemlji,«, a riječi: »100.000,00 kuna ni veća od 40.000.000,00 kuna« zamjenjuju se riječima: »6600,00 eura ni veća od 5.000.000,00 eura«.

Završna odredba

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/23-01/91
 Zagreb, 17. listopada 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2023 (23.10.2023.), Rješenje o razrješenju i imenovanju predsjednice i dijela članova Upravnog vijeća Imunološkog zavoda

VLADA REPUBLIKE HRVATSKE

1709

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 6. stavka 2. podstavka 1. Uredbe o osnivanju Imunološkog zavoda (»Narodne novine«, br. 91/15., 99/21. i 68/23.), Vlada Republike Hrvatske je na sjednici održanoj 12. listopada 2023. godine donijela

RJEŠENJE

O RAZRJEŠENJU I IMENOVANJU PREDSJEDNICE I DIJELA ČLANOVA UPRAVNOG VIJEĆA IMUNOLOŠKOG ZAVODA

1. Razrješuje se DANICA KRAMARIĆ, dr. med., dužnosti predsjednice Upravnog vijeća Imunološkog zavoda, s danom 17. listopada 2023., zbog isteka mandata.

Razrješuju se dužnosti članice Upravnog vijeća Imunološkog zavoda, s danom 17. listopada 2023., zbog isteka mandata:

– dr. sc. DELFA RADIĆ-KRIŠTO, dr. med.

– JASMINKA HLUPIĆ, dr. med.

2. Imenuje se DANICA KRAMARIĆ, dr. med., predsjednicom Upravnog vijeća Imunološkog zavoda, s danom 18. listopada 2023.

Za članice Upravnog vijeća Imunološkog zavoda, s danom 18. listopada 2023., imenuju se:

– JASMINKA HLUPIĆ, dr. med.

– MARTINA BOGUT BARIĆ.

Klasa: 080-02/23-02/63

Urbroj: 50301-15/07-23-02

Zagreb, 12. listopada 2023.

Predsjednik
 mr. sc. Andrej Plenković, v. r.
### NN 123/2023 (23.10.2023.), Rješenje o razrješenju člana i imenovanju članice Upravnog vijeća Hrvatskoga zavoda za socijalni rad

VLADA REPUBLIKE HRVATSKE

1710

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 180. stavka 2. Zakona o socijalnoj skrbi (»Narodne novine«, br. 18/22., 46/22., 119/22. i 71/23.), Vlada Republike Hrvatske je na sjednici održanoj 12. listopada 2023. donijela

RJEŠENJE

O RAZRJEŠENJU ČLANA I IMENOVANJU ČLANICE UPRAVNOG VIJEĆA HRVATSKOGA ZAVODA ZA SOCIJALNI RAD

1. Razrješuje se JOSIP MAJHER dužnosti člana Upravnog vijeća Hrvatskoga zavoda za socijalni rad, na koju je imenovan na prijedlog ministra rada, mirovinskoga sustava, obitelji i socijalne politike, na osobni zahtjev.

2. Imenuje se MELITA ČUSEK članicom Upravnog vijeća Hrvatskoga zavoda za socijalni rad, na prijedlog ministra rada, mirovinskoga sustava, obitelji i socijalne politike.

Klasa: 080-02/23-02/64

Urbroj: 50301-15/07-23-03

Zagreb, 12. listopada 2023.

Predsjednik
 mr. sc. Andrej Plenković, v. r.
### NN 123/2023 (23.10.2023.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

1708

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 23. listopada 2023. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23., 105/23., 110/23. i 116/23.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 6. studenoga 2023.

Članak 3.

Ova Uredba objavit će se u »Narodnim novinama«, a stupa na snagu 24. listopada 2023.

Klasa: 022-03/23-03/79
 Urbroj: 50301-05/16-23-2
 Zagreb, 23. listopada 2023.

Predsjednik
 mr. sc. Andrej Plenković, v. r.
### NN 124/2023 (25.10.2023.), Odluka o autorizaciji plovila za ribolov jegulje (Anguilla anguilla) s rokom važenja do 31. listopada 2025. godine

Ministarstvo poljoprivrede

1720

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17., 14/19. i 30/23.) i članka 12. stavka 1. Pravilnika o ribolovu jegulje (Anguilla anguilla) (»Narodne novine«, broj 110/23.), ministrica poljoprivrede donosi

ODLUKU

O AUTORIZACIJI PLOVILA ZA RIBOLOV JEGULJE (Anguilla anguilla) S ROKOM VAŽENJA DO
 31. LISTOPADA 2025. GODINE

I.

Ovom Odlukom autoriziraju se plovila za obavljanje gospodarskog ribolova jegulje (Anguilla anguilla) s rokom važenja do 31. listopada 2025. godine na temelju uvjeta i kriterija propisanih Pravilnikom o ribolovu jegulje (Anguilla anguilla) (»Narodne novine«, broj 110/23.) (u daljnjem tekstu: Pravilnik).

II.

Sukladno točki I. ove Odluke, gospodarski ribolov jegulje (Anguilla anguilla) korištenjem ribolovnog alata »stajaći kogol – trata za lov jegulje« smije se obavljati u dijelu ribolovne zone G, plovilima i na lovištima kako slijedi:

|  |  |  |  |
| --- | --- | --- | --- |
| Redni broj | CFR broj plovila | Registarska oznaka ili ime plovila | Lovište |
| 1. | HRV000001558 | 64-PL | Široka, od vrha Malog Gumanca pa do mora |
| 2. | HRV000001822 | 67-PL | Gradina rijeka, od Neretve prema Vrnjačkoj glavici s jarugom Medakuša niz ušće do novog kanala |
| 3. | HRV000016278 | 77-PL | Crna rijeka, od mosta Rastoka do Grla u Vlaškoj |
| 4. | HRV000015886 | 29-MT | Rijeka kod Trna |
| 5. | HRV000002045 | 103213-MA | Mala Neretva – Pržinovac |
| 6. | HRV000003236 | 161-PL | Crna rijeka I, II, III i IV |

III.

Sukladno točki I. ove Odluke, gospodarski ribolov jegulje (Anguilla anguilla) korištenjem ribolovnog alata »stajaći parangal« smije se obavljati plovilima u dijelu ribolovne podzone F2 u akvatoriju od Šibenskog mosta do Skradinskog mosta, kako slijedi:

|  |  |  |
| --- | --- | --- |
| Redni broj | CFR broj plovila | Registarska oznaka ili ime plovila |
| 1. | HRV000000360 | 591-ŠB |
| 2. | HRV000000639 | 691-ŠB |
| 3. | HRV000015536 | 872-ŠB |

IV.

Plovilima iz točaka II. i III. ove Odluke ribolov jegulje se smije obavljati sukladno odredbama Pravilnika i posebnog propisa kojim se regulira lovostaj jegulje od dana izdavanja Odobrenja kojima se ona autoriziraju za ribolov jegulje.

V.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/23-01/129

Urbroj: 525-12/718-23-1

Zagreb, 12. listopada 2023.

Ministrica poljoprivrede
 Marija Vučković, v. r.
### NN 124/2023 (25.10.2023.), Odluka o izmjeni Odluke o ribarskim plovilima autoriziranima za rad u Jabučkom džepu za razdoblje 2022. – 2026. godine

MINISTARSTVO POLJOPRIVREDE

1721

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17., 14/19. i 30/23.), u vezi s člankom 7. Pravilnika o posebnom režimu upravljanja ribolovom u dijelu akvatorija Jabučke kotline (»Narodne novine«, br. 106/19., 141/20., 142/21. i 53/22.), ministrica poljoprivrede donosi

ODLUKU

O IZMJENI ODLUKE O RIBARSKIM PLOVILIMA AUTORIZIRANIMA ZA RAD U JABUČKOM DŽEPU ZA RAZDOBLJE 2022. – 2026. GODINE

I.

U točki II. Odluke o ribarskim plovilima autoriziranima za rad u Jabučkom džepu za razdoblje 2022. – 2026. godine (»Narodne novine«, br. 147/21., 56/22. i 22/23.) redak u tablici pod rednim brojem 12. mijenja se i glasi:

|  |  |  |
| --- | --- | --- |
| 12. | HRV000016042 | 100331-HV |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/21-01/2693

Urbroj: 525-12/718-23-7

Zagreb, 18. listopada 2023.

Ministrica poljoprivrede
 Marija Vučković, v. r.
### NN 124/2023 (25.10.2023.), Pravilnik o izmjeni Pravilnika o načinu i postupku izbora doktora specijalista medicine rada

Hrvatski zavod za zdravstveno osiguranje

1722

Na temelju članka 126. stavka 3. Zakona o obveznom zdravstvenom osiguranju (»Narodne novine«, broj 80/13., 137/13., 98/19. i 33/23.) te članka 26. točke 7.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 83. sjednici održanoj 16. listopada 2023. godine donijelo je

PRAVILNIK

O IZMJENI PRAVILNIKA O NAČINU
 I POSTUPKU IZBORA DOKTORA SPECIJALISTA MEDICINE RADA

Članak 1.

U Pravilniku o načinu i postupku izbora doktora specijalista medicine rada (»Narodne novine«, broj 12/14., 149/14., 53/17., 129/17. i 22/20.), tiskanica »Izbor/promjena doktora specijalista medicine rada« iz članka 4. stavka 1. mijenja se, tiskana je uz ovaj Pravilnik i čini njegov sastavni dio.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 025-04/23-01/239

Urbroj: 338-01-01-23-01

Zagreb, 16. listopada 2023.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2023/132802/images/8099.jpg)

![](/files/_web/sluzbeni-dio/2023/132802/images/8090.jpg)
### NN 124/2023 (25.10.2023.), Odluka o definiranju različitog grafičkog dizajna poleđine Obrasca studentske isprave

Veleučilište »Lavoslav Ružička« u Vukovaru

1725

Na temelju članka 36. Statuta Veleučilišta »Lavoslav Ružička«, te članka 5. stavak 3. Pravilnika o studentskoj ispravi (»Narodne novine« broj: 101/23), dekan Veleučilišta »Lavoslav Ružička« u Vukovaru donosi sljedeću

ODLUKU

O DEFINIRANJU RAZLIČITOG GRAFIČKOG DIZAJNA POLEĐINE OBRASCA STUDENTSKE ISPRAVE

I.

Veleučilište »Lavoslav Ružička« u Vukovaru je definiralo različiti grafički dizajn poleđine Obrasca studentske isprave od standardnog grafičkog dizajna koje je definiralo Ministarstvo znanosti i obrazovanja.

Grafički dizajn Veleučilišta sastavni je dio ove Odluke.

II.

Sukladno članku 5. stavak 4. Pravilnika o studentskoj ispravi, Veleučilište je obvezno grafički dizajn poleđine Obrasca objaviti na mrežnim stranicama Veleučilišta i u »Narodnim novinama«.

III.

Ova Odluka stupa na snagu danom donošenja.

Klasa: 602-01/23-05/01
 Urbroj: 2196-115/01-23-59
 Vukovar, 17. listopada 2023.

Dekan
 doc. dr. sc. Željko Sudarić, prof. struč. stud., v. r.

![](/files/_web/sluzbeni-dio/2023/132802/images/10008.jpg)
### NN 125/2023 (26.10.2023.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

1737

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

1. BRANKO (Vilim) BARTOLEC

2. DAVOR (Katica) KOVAČIĆ – posmrtno.

Klasa: 060-03/23-17/17

Urbroj: 71-03-01/2-23-01

Zagreb, 28. srpnja 2023.

Predsjednik
 Republike hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda bana Jelačića, brigadiru Mati (Roko-Ante) Gudelju

PREDSJEDNIK REPUBLIKE HRVATSKE

1730

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju i razvitku, odlikuje se

brigadir MATE (Roko-Ante) GUDELJ.

Klasa: 060-03/23-10/03

Urbroj: 71-03-01/3-23-01

Zagreb, 12. rujna 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

1735

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. brigadir BOŽE (Ivan) VUJEVIĆ

2. pukovnik BRANISLAV (Grgo) MARIĆ

3. bojnik MARIO (Marijan) OSREČKI

4. stožerni narednik NENAD (Mirko) NIKIĆ

5. stožerni narednik SAŠA (Alojz) VUKMANOVIĆ.

Klasa: 060-03/23-17/16

Urbroj: 71-03-01/2-23-01

Zagreb, 28. srpnja 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu i u iznimnim okolnostima u miru

PREDSJEDNIK REPUBLIKE HRVATSKE

1734

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu i u iznimnim okolnostima u miru, odlikuju se

1. pukovnik FRANJO (Adam) KOCUR

2. pukovnik DAVOR (Ivica) STANKOVIĆ

3. časnički namjesnik STIPICA (Neven) BOLANČA.

Klasa: 060-03/23-16/10

Urbroj: 71-03-01/3-23-01

Zagreb, 12. rujna 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Spomenice domovinskog rata, Nenadu (Maćaš) Šipošu

PREDSJEDNIK REPUBLIKE HRVATSKE

1738

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuje se

NENAD (Maćaš) ŠIPOŠ.

Klasa: 060-03/23-18/04

Urbroj: 71-03-01/2-23-01

Zagreb, 28. srpnja 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

1736

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. pukovnik BRANIMIR (Vladimir) GAĆINA-BILIN

2. pukovnik PAVLE (Savo) JOVOVIĆ

3. pukovnica MAJA (Ivan) SIRIŠČEVIĆ

4. pukovnik MIJO (Ante) TOJČIĆ

5. stožerna narednica MAGDA (Filip) GUGIĆ.

Klasa: 060-03/23-17/18

Urbroj: 71-03-01/3-23-01

Zagreb, 12. rujna 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda hrvatskog trolista, I. poskok bojni HVO-a - Široki Brijeg

PREDSJEDNIK REPUBLIKE HRVATSKE

1731

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), donosim

ODLUKU

O DODJELI ODLIKOVANJA

Redom hrvatskog trolista, za osobite zasluge njezinih pripadnika u Domovinskom ratu, odlikuje se

I. POSKOK BOJNA HVO-a – ŠIROKI BRIJEG.

Klasa: 060-03/23-16/07

Urbroj: 71-03-01/2-23-01

Zagreb, 28. srpnja 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda Nikole Šubića Zrinskog, Brigadi Kralj Tomislav - Tomislavgrad

PREDSJEDNIK REPUBLIKE HRVATSKE

1728

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njezinih pripadnika u Domovinskom ratu, odlikuje se

BRIGADA »KRALJ TOMISLAV« – TOMISLAVGRAD.

Klasa: 060-03/23-09/07

Urbroj: 71-03-01/3-23-01

Zagreb, 21. lipnja 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Spomenice domovinske zahvalnosti, državnoj službenici Vesni (Branko) Mileta-Hrvojić

PREDSJEDNIK REPUBLIKE HRVATSKE

1739

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 23. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinske zahvalnosti, za časnu i uzornu službu, odlikuje se

državna službenica VESNA (Branko) MILETA-HRVOJIĆ.

Klasa: 060-03/23-19/01

Urbroj: 71-03-01/2-23-01

Zagreb, 28. srpnja 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda Nikole Šubića Zrinskog brigadiru Ivici (Mile) Sertiću

PREDSJEDNIK REPUBLIKE HRVATSKE

1729

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u iznimnim okolnostima u miru, odlikuje se

brigadir IVICA (Mile) SERTIĆ.

Klasa: 060-03/23-09/08

Urbroj: 71-03-01/2-23-01

Zagreb, 28. srpnja 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu i u iznimnim okolnostima u miru

PREDSJEDNIK REPUBLIKE HRVATSKE

1732

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu i u iznimnim okolnostima u miru, odlikuju se

1. brigadir IVICA (Ante) SUMAN

2. kapetan fregate ERNESTO (Ante) KOSOR

3. bojnik FRANO (Miroslav) DELIĆ

4. stožerni narednik JOSIP (Antun) DOROTIĆ

5. stožerni narednik ZORAN (Anto) JOZIĆ

6. stožerni narednik JOZO (Pejo) MARTIĆ

7. stožerni narednik MIROSLAV (Stanko) ŠTEVANJA.

Klasa: 060-03/23-16/08

Urbroj: 71-03-01/2-23-01

Zagreb, 28. srpnja 2023.

Predsjednik
 Republike Hrvatske
 Zoran Milanović, v. r.
### NN 125/2023 (26.10.2023.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

1733

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. DRAGUTIN (Dragutin) BEDŽULA – posmrtno

2. JURE (Jure) BUŠLJETA

3. ANĐELKO (Milan) KRALJ

4. DAMIR (Nikola) PAVIČIĆ – posmrtno

5. ZORISLAV (Josip) SAMARDŽIJA

6. ANTUN (Franjo) SLIVKA.

Klasa: 060-03/23-16/09
 Urbroj: 71-03-01/2-23-01
 Zagreb, 28. srpnja 2023.

Predsjednik
 Republike Hrvatske
 Zoran Milanović, v. r.